Държавен вестник, бр. 22, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  22
Раздел II
Приемане на заявлението
Чл. 48. (1) За приемане на заявлението за­
явителят се явява в звеното, от което е поискал 
разпечатване на заявлението.
(2) При приемане на заявлението служителят:
1. извършва проверка в автоматизираните 
информационни системи на МВР за съставените 
фишове, актове за установяване на админи­
стративни нарушения и наложените наказания, 
информация за платените глоби и информация 
за броя на отнетите контролни точки на водача;
2. чрез баркод четец (баркодът може да се 
въведе и ръчно) или чрез ЕГН, ЛН или ЛНЧ 
на лицето визуализира заявлението на екран;
3. сравнява данните в заявлението с данните 
от НАИФ „НРБЛД“ и приложените към заяв­
лението документи съгласно ЗБЛД, ПИБЛД, 
ЗДвП и Наредба № I-157 на МВР от 2002 г. за 
условията и реда за издаване на свидетелство 
за управление на МПС, отчета на водачите и 
тяхната дисциплина;
4. проверява приложена ли е вносна бележка 
за платена държавна такса по Тарифа № 4 за 
таксите, които се събират в системата на МВР 
по Закона за държавните такси;
5. при несъответствия в данните от дейност 
„Справки“ на НАИФ „НРБЛД“ прави справка 
и я разпечатва, посочва двете си имена, пола­
га подпис и дата върху нея и я прилага към 
заявлението.
Чл. 49. (1) Когато изискуемите документи 
не са приложени към заявлението или има 
неплатени глоби, служителят приема заявле­
нието, като на заявителя се дава 3-дневен срок 
за отстраняване на недостатъците. На гърба на 
заявлението заявителят описва документите, 
които му е указано, че следва да представи, 
и се подписва за уведомяването му, че ако в 
3-дневен срок не ги представи, преписката ще 
бъде прекратена. Прекратяването се отразява в 
регистрационния дневник, заявлението се изтрива 
в НАИФ „НРБЛД“ и преписката се архивира.
(2) При наличие на нанесени корекции и 
актуализации от заявителя на услугата заявле­
нието с данните му се предоставя и той се на­
сочва към съответното звено „БДС“ при СДВР/
ОДМВР по постоянен адрес, в ДБДС – МВР, в 
сектори/групи „Миграция“ при СДВР/ОДМВР 
или ДМ за коригиране на данните.
(3) След приемане на заявлението служителят 
предава документа за самоличност, регистра­
ционния талон и заявлението на служителя, 
извършващ дейността „Заснемане с цифрови 
устройства на лицето на заявителя и подписа“. 
Раздел III 
Заснемане с цифрови устройства на лицето на 
заявителя и подписа и обработка на заявленията
Чл. 50. (1) При осъществяване на дейност 
„Заснемане с цифрови устройства на лицето на 
заявителя и подписа“ служителят чрез баркода 
или чрез входящ номер и дата на заявлението 
визуализира данните от заявлението на екран 
и заснема с цифрови устройства необходими­
те биометрични данни – лицето на заявителя 
и подписа, при спазване на разпоредбите на 
ЗБЛД и ПИБЛД.
(2) След снемане на биометричните данни 
служителят връчва регистрационния талон на 
заявителя и му връща документа за самоличност.
(3) Отложените заявления се подреждат в 
отделни папки.
Чл. 51. Обработката на заявленията включва: 
1. дейност „Въвеждане на приетото заявление 
в НАИФ „НРБЛД“; 
2. дейност „Контрол преди персонализация“.
Чл. 52. (1) При осъществяване на дейност 
„Въвеждане на приетото заявление в НАИФ 
„НРБЛД“ служителят чрез баркод или вхо­
дящ номер на заявлението го визуализира на 
екран и потвърждава попълнените данни за 
приемането му.
(2) Служителят въвежда и необходимите дан­
ни в Автоматизирана информационна система 
(АИС) „Отчет на водачи“ и прави разпечатка 
на справка за водача, която се прилага към 
заявлението.
(3) Приетите заявления се подреждат в 
папки, подредени по входящ номер и по вид 
на услугата.
(4) Служителят, извършил дейността, по­
сочва двете си имена и се подписва на гърба 
на заявлението. 
(5) При приключване на папката чрез НАИФ 
„НРБЛД“ се отпечатва опис и се предава на 
служителя, извършващ дейността „Контрол 
преди персонализация“.
Чл. 53. (1) Дейността „Контрол преди пер­
сонализация“ се извършва само в отдел „Пътна 
полиция“ – СДВР (ОПП – СДВР), и в звената 
„БДС“ при СДВР/ОДМВР.
(2) При осъществяване на дейността за всяко 
едно заявление служителят извършва проверка 
как ще изглежда заявеният персонализиран 
документ (като форма, дължина на полетата, 
изписване на латиница и др.). 
(3) При потвърждаване на вида на готовия 
документ за всички заявления от цялата папка 
данните се прехвърлят за персонализация.
(4) Служителят, извършил дейността, по­
сочва двете си имена и се подписва на гърба 
на заявлението. 
Раздел IV
Персонализация, комплектоване на преписка 
и връчване на персонализираните СУМПС
Чл. 54. (1) Дейност „Персонализация“ се 
извършва само в ОПП – СДВР и звената „БДС“ 
при ОДМВР. 	
(2) Готовите персонализирани документи 
се предават на служителя, който извършва 
дейността „Изработване на контролен талон“.